N:o L 130/10 Euroopan yhteisöjen virallinen lehti 22. 5. 97 KOMISSION ASETUS (EY) N:o 905/97, annettu 21 päivänä toukokuuta 1997, kirsikoiden tuonnin lisätullien soveltamisen käynnistävästä määrästä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuk- sen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 (') ja erityisesti sen 33 artiklan 4 kohdan, sekä katsoo, että lisätuontitullien soveltamista hedelmä- ja vihannesalalla koskevan järjestelmän soveltamista koskevista yksityiskoh- taisista säännöistä 30 päivänä heinäkuuta 1996 annetun komission asetuksen (EY) N:o 1555/96(?) 2 artiklassa säädetään käynnistävien määrien ja jaksojen vahvistami- sesta, maataloussopimuksen (*) 5 artiklan 4 kohdassa määrätään ehdot, joiden nojalla komissio vahvistaa lisätullin käynnis- tävät määrät tietyille hedelmille ja vihanneksille; 5 artiklan 6 kohdan mukaan käynnistysjaksot voidaan vahvistaa helposti pilaantuvien ja kausiluonteisten tuot- teiden ominaisuuksien perusteella, edellä mainittujen ehtojen mukaisesti käynnistävä määrä kirsikoiden osalta on vahvistettava tämän asetuksen liit- teessä mainitulle tasolle, ja hedelmien ja vihannesten hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Vahvistetaan asetuksen (EY) N:o 1555/96 2 artiklassa tarkoitettu  kirsikoiden tuonnin lisätullin käynnistävä määrä markkinointivuodelle 1997/1998 liitteessä olevan taulukon mukaisesti. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen viralli- sessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä toukokuuta 1997. 1 (1) EYVL. N:o L 297, 21.11.1996, s. 1 () EYVL N:o L 193, 3.8.1996, s. 1 () EYVL N:o L 336, 23.12.1994, s. 22 Komission puolesta Franz FISCHLER Komission jäsen